તમે ઘણી વાર જોયું હશે કે વિન્ડોઝ એક્સ્પીમાં એક કરતાં વધારે ફોલ્ડર ઓપન કરીને કોઈ કામ કરતાં હોઈએ ત્યારે અચાનક કોઈ એરર આવવાથી કે કમ્પ્યૂટરની પ્રોસેસ ગૂંચવાતાં ફોલ્ડર ક્રેશ થાય છે. આવી સ્થિતિમાં એરર આવીને જે-તે ફોલ્ડર તો બંધ થઈ જાય છે, પરંતુ આપોઆપ બીજા ઓપન કરેલાં ફોલ્ડર્સ પણ બંધ થઈ જાય છે. હવે જ્યારે ઘણાં બધાં ફોલ્ડર્સ ઓપન કરી રાખ્યાં હોય અને તેમાં પણ એક ફોલ્ડરના વાંકે બધાં બંધ થઈ જાય ત્યારે મુશ્કેલી વધી જાય છે, કારણ કે કેટલાં અને કયાં ફોલ્ડર્સ આપણે ઓપન કરી રાખ્યાં હતાં તે પણ યાદ રહેવું મુશ્કેલ હોય છે. જો આવી સ્થિતિનો સામનો કરવો પડતો હોય તો તેનાથી બચવા માટેની એક સરળ રીત અહીં આપવામાં આવી છે, જે અજમાવીને આ મુશ્કેલીમાંથી બચી શકાય છે.